Prionailurus bengalensis

[miniatura|240px|*Prionailurus bengalensis* da illa de [Tsushima, no zoo de Fukuoka, Xapón.]] 
[miniatura|240px|*Prionailurus bengalensis* no zoo de [Berlín.]]

***Prionailurus bengalensis*** é unha especie de mamífero carnívoro da familia dos félidos, subfamilia dos felinos, unha das cinco que integran o xénero *Prionailurus*.

E o gato asiático máis amplamente distribuído. A súa área de dispersión esténde desde a rexión do Amur, no extremo oriente de Rusia até as illas de Indonesia, abarcando a península de Corea, China, Indochina, o subcontinente indio, e desde o oeste, do norte de Paquistán até as illas Filipinas polo leste.

Encóntrase en áreas utilizadas para a agricultura, pero prefire hábitats boscosos. Vive nas selvas tropicais de árbores perennifolias e en plantacións a nivel do mar, en bosques caducifolios subtropicais e bosques de coníferas no sopé da cordilleira do Himalaia a alturas superiores aos 1 000 msnm.

## Características 
É aproximadamente do tamaño dun gato doméstico (duns 60&nbsp;cm de lonxitude), pero máis delgado e coas patas máis longas. A súa pequena cabeza está marcada con dúas raias escuras prominentes que van desde os ollos até as orellas, raias brancas pequenas que van desde os ollos até o nariz. A parte posterior das súas moderadamente longas e arredonadas orellas son de cor negra con manchas brancas centrais. O tronco e as extremidades están marcadas con puntos negros de diferente tamaño e cor, e ao longo do lombo corren de dúas a catro fileiras de manchas alongadas. A cola é aproximadamente da metade do tamaño da lonxitude cabeza-tronco e está salpicada po algúns aneis de cor negra. A coloración xeral do corpo é parda alaranxada co peito e ventre branco. A súa dieta comprende mamíferos medianos e pequenos, aves, réptiles e peixes. É de hábitos nocturnos, manténdose activo desde o solpor até o amanecer, aínda que non é raro velo durante o día. Nada con gran axilidade.

### Dimensións 
Lonxitude de cabeza e tronco, de 45 a 65&nbsp;cm; lonxitude da cola, de 20 a 30&nbsp;cm. Peso de 1,6 a 8&nbsp;kg.

### Lonxevidade 
Contra os 13 anos.

### Etimoloxía 
O epíteto específico, *bengalensis*, débese a que o espécime tipo procedía de Bengala, India. E, para outros, sería un *Prionailurus* *incertae sedis*.

## Status 
A Unión Internacional para a Conservación da Natureza e dos Recursos Naturais (UICN) cualifica o status da especie como *LC* (pouco preocupante), debido a que é unha especie mmoi estendida e relativamente común, aínda que a subespecie da illa Iriomonte, *P. b. iriomotensis*, avalíase por separado na súa *Lista vermella* porque a súa poboación é moi pequena e esta illada.

## Notas 
## Véxase tamén 
### Bibliografía 
* Jackson, Peter & Adrienne Farrell Jackson (1996): *Les félins, toutes les espèces du monde*: París / Lausanne: Delachaux et Niestlé. La bibliothèque du naturaliste. ISBN 2-603-01019-0.
* Kingdom, Jonathan (2004): *The Kingdon Pocket Guide to African Mammals*. Princeton, New Jersey, USA: Princeton University Press. ISBN 978-0-6911-2239-7.
* Kingdon, Jonathan & M. Hoffmann (eds.) (2015): *The Kingdon Field Guide to African Mammals.  Volume V: Carnivores, Pangolins, Equids and Rhinoceroses*. Second Edition. Londres: Bloomsbury Publishing. Bloomsbury Natural History. ISBN 978-1-4729-1236-7.
* Marion, Rémy; Catherine Marion, Géraldine Véron, Julie Delfour, Cécile Callou & Andy Jennings (2005): *Larousse des Félins*. París: Larousse. ISBN 2-03-560453-2.
* VV.AA. (1986): *Natura. Enciclopedia de los animales. Tomo II. Los primates. Los ungulados*. Barcelona: Ediciones Orbis, S.A. ISBN 84-7634-752-9.
* Walker, E. (1975): *Mammals of the World*. 2 Vols. Sixth edition. Baltimore e Londres: The Johns Hopkins University Press. ISBN 978-0-8018-5789-8.
* Wilson, D. E. & Reeder, D. M., editors (2005): *Mammal Species of the World: A Taxonomic and Geographic Reference* (3rd ed.). Baltimore, Maryland, USA: The Johns Hopkins University Press. ISBN 978-0-8018-8221-0.

### Outros artigos 
* Carnívoros
* Félidos
* Felinos
* *Prionailurus*

### Ligazóns externas 
* *Prionailurus bengalensis*. Leopard cat na ADW.
* Leopard Cat. *Prionailurus bengalensis* (Kerr, 1792) na EOL.
* *Prionailurus bengalensis*. Leopard cat en ARKive.
* Leopard cat. *Prionailurus bengalensis*  en Cat Spcialist Group . 
* *Prionailurus bengalensis* na LEOPARD CAT FOUNDATION .